Diari Oficial de la Generalitat Valenciana


Sumari del DOGV 5145, del 29-11-2005 (2005/13259)

DECRET 183/2005, de 25 de novembre, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada la Devesa situada al terme municipal de Vistabella del Maestrazgo i propietat de l'Ajuntament.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5145

Data del DOGV
:   29-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13911


Data del document
:   25-11-2005

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Vistabella del Maestrat
    * muntanya de l'estat

DECRET 183/2005, de 25 de novembre, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada la Devesa situada al terme municipal de Vistabella del Maestrazgo i propietat de l'Ajuntament. [2005/M13191]
  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i la inclusió en el Catàleg de Forests d'Utilitat Pública de la Província de Castelló de la forest denominada la Devesa, s'han justificat plenament les circumstàncies que el motiven i s'ha emés el decret de l'Alcaldia de Vistabella del Maestrazgo, segons el qual es declara la conformitat a la declaració d'utilitat pública per a la forest la Devesa, per la qual cosa es dicta el corresponent decret.
  
Per raó d'això, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 25 de novembre de 2005,
  
DECRETE
  
Article 1
  
Es declara d'utilitat pública la forest denominada la Devesa, propietat de l'Ajuntament de Vistabella del Maestrazgo, d'una superfície de 96,0261 hectàrees, que correspon a la parcel·la 166 del polígon 27 i la parcel·la 17 del polígon 28.
  
Article 2
  
S'inclou en el Catàleg de Forests d'Utilitat Pública de la Província de Castelló la forest La Devesa, amb el número 122, de la forma següent:
  
Província: Castelló.
  
Partit judicial: Castelló.
  
Terme municipal: Vistabella del Maestrazgo.
  
Nom: la Devesa.
  
Número: 122.
  
Pertinença: Ajuntament de Vistabella del Maestrazgo.
  
Límits: nord, assagador reial Mas de la Serra (OM 04-08-55, BOP 10-09-55); est, finques particulars; sud, finques i pas de bestiar no classificat; i oest, finques de diversos particulars.
  
Cabuda pública: 96,0261 ha.
  
Cabuda total: 96,0261 ha.
  
Disposició final
  
El present decret tindrà efectes des de l'endemà de la publicació en el Diari Oficial de la Generalitat Valenciana.
  
Contra el present decret, les persones interessades poden interposar recurs contenciós administratiu en el termini de dos mesos comptadors a partir del dia següent a la publicació d'este decret en el Diari Oficial de la Generalitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació del present decret en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 25 de novembre de 2005
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,
  
RAFAEL BLASCO CASTANY